સંસ્થાના સર્જનમાં તથા સંસ્થાના વૃદ્ધિમાં અનેક લોકોનો ફાળો છે જેને કારણે આજે સંસ્થાએ વધુ વાઈબ્રન્ટ બનીને અનેક રીતે નામના મેળવી છે. સંસ્થામાં ૨૫ વર્ષ પુર્ણ કરેલ ૧૫ કર્મચારીઓને પ્રસસ્થિપત્ર અર્પણ કરીને અને અંગવસ્ત્રમ ઓઢાડીને સન્માનિત કરવામાં આવ્યા. આ ઉપરાંત સંસ્થાના દરેક કાર્યમાં તથા દર્દીઓની સારવારમાં મદદરૂપ થતાં દાતાઓને તથા હૉસ્પિટલમાં તજજ્ઞ સારવાર માટે દર્દીઓને અનેક સેન્ટર પરથી મોકલતા ડૉક્ટર્સ અને વિવિધ સંસ્થાઓને પણ સન્માનિત કરવામાં આવ્યા. આ સાથે સંસ્થાના એલ્યુમિની ડૉક્ટર્સને પણ સન્માનિત કરાયા. આ પ્રસંગે સંસ્થાની પ્રવૃતિઓ અને વૃદ્ધિ વિશે પોતાના અનુભવની ગાથા રજુ કરતા સંસ્થાના ડૉક્ટર્સ, કર્મચારીઓ, દાતાઓ તથા સારવાર લીધેલ દર્દીઓના વિડીયો રજુ કરવામાં આવ્યા.